
Projektas Nr. XIIIP-5008(2)


LIETUVOS RESPUBLIKOS
VYRIAUSYBĖS ĮSTATYMO NR. I-464 291 STRAIPSNIO PAKEITIMO
ĮSTATYMAS

2020 m.                             d. Nr.
Vilnius

[bookmark: _GoBack]1 straipsnis. 291 straipsnio pakeitimas
Pakeisti 291 straipsnio 7 dalį ir ją išdėstyti taip:
„7. Vyriausybės įstaiga veikia pagal Vyriausybės nustatyta tvarka parengtus strateginį ir metinį veiklos planus. Vyriausybės įstaigos strateginį veiklos planą tvirtina atitinkamos valdymo srities ministras ar atitinkamų valdymo sričių ministrai bendru įsakymu, o metinį veiklos planą – Vyriausybės įstaigos vadovas, suderinęs su atitinkamos valdymo srities ministru ar atitinkamų valdymo sričių ministrais, jeigu specialus Vyriausybės įstaigos veiklą reglamentuojantis įstatymas nenustato kitaip.“

2 straipsnis. Įstatymo įsigaliojimas ir įgyvendinimas
1. Šis įstatymas, išskyrus šio straipsnio 2 dalį, įsigalioja 2021 m. sausio 1 d. 
2. Lietuvos Respublikos Vyriausybė ir Valstybinė duomenų apsaugos inspekcija iki 2020 m. gruodžio 31 d. priima šio įstatymo įgyvendinamuosius teisės aktus. 


Skelbiu šį Lietuvos Respublikos Seimo priimtą įstatymą. 


Respublikos Prezidentas


Teikia
Valstybės valdymo ir savivaldybių
komiteto vardu komiteto pirmininkė			Guoda Burokienė






